Alla lihthanke piirmäära jääv hange „Rulatatava linnamööbli hankimine“

**VÄIKEHANKE ALUSDOKUMENT**

1. **Hanke ese**
	1. Käesoleva hanke eesmärgiks on rulatatava linnamööbli hankimine Nurmesalu tn, Saue linn. Linnamööbli elemendid valmistatakse, müüakse, tarnitakse ning paigaldatakse vastavalt kehtivatele tehnilistele normidele, standarditele, tehnilistele tunnustustele, väikehanke alusdokumendile ning OÜ Vivil koostatud tehnilistele joonistele (Lisa 1).
	2. Pakkuja ülesandeks on hanke esemeks oleva linnamööbli valmistamine, müük, tarne ja kohtkindel paigaldamine sh hankija nõudmistest ja ettekirjutustest tulenevad tööd ning vähemalt kaheaastase kohapealse garantiiteenuse osutamine, mille eest hankija ei pea maksma lisatasu.
	3. **Tarnetähtpäev 31.10.2020**
	4. Tarnekoht: katastriüksus Nurmesalu tänav (72801:002:0168), asukoht kaardil: <https://kaart.delfi.ee/?bookmark=9d2cc9031d591c25c887edb1c8c0d3ed>.
	5. Pakkujale edastatakse hangitavate toodete tehnilised joonised nii PDF kui DWG kujul.
2. **Tehnilise kirjelduse lugemine**
	1. Iga viidet, mille hankija teeb käesolevas dokumendis ostuallikale, protsessile, kaubamärgile, patendile, tüübile, päritolule või tootmisviisile, tuleb lugeda selliselt, et see on täiendatud märkega „või sellega samaväärne“.
3. **Hanke objektiks oleva töö tegemise tingimused**
	1. Iga asi tuleb pakkuda selliselt, et oleks tagatud asja tootjapoolne garantii vähemalt 36 kuud. Garantii ja kindlustuse täpsemad tingimused on sätestatud hankelepingu projektis.
	2. Hanke mahtu kuuluvad vähemalt järgmised tööd:
* Toodete valmistamine
* Toodete müük
* Toodete tarne
* Toodete paigaldamine
* Pinnakatte parandustööd, haljastustööd
	1. Pakkumuses tuleb arvestada ka nende tööde teostamisega, mis ei ole hanke alusdokumentides otseselt kirjeldatud, kuid mis on hanke eesmärgi saavutamiseks vajalikud.
	2. Esemed tuuakse kohale selle eest eraldi tasu maksmata ja antakse üle hankija määratud kohas.
	3. Hankedokumentides määratletud linnamööbli tootmine, müük, tarne ning paigaldus peavad olema teostatud vastavalt Eesti Vabariigis kehtivatele ehitus-, ohutus- ja töökaitsealaste normatiivaktide sätetele, tehnilistele normidele, standarditele, tehnilistele tunnustustele või muudele üldlevinud tehnilistele kirjeldustele ning projektis toodud nõuetele.
	4. Kõik kasutatavad konstruktsioonid/materjalid/tooted/süsteemid jms peavad vastama kehtivatele normidele nii kandevõime, kasutusea, tuleohutuse kui ka muude normide osas.
	5. Pakkuja on kohustatud hankima tööde üleandmiseks vajalikud load ja kooskõlastused. Pakkuja vastutab, et kõik vajalikud inspektorite ja ametkondade poolt nõutavad ning seadusega ettenähtud ülevaatused, kontrollid, katsetused ja mõõdistused teostatakse õigeaegselt ning õigel viisil.
	6. Pakkuja peab töö tegemisel kasutama materjale, seadmeid ja tooteid, mille õigusaktidest ja lepingust tulenevatele nõuetele vastavus on õigusaktides ja lepingus sätestatud nõuete kohaselt tõendatud.
	7. Pakkuja ülesandeks on vajaliku kvalifikatsiooniga tööjõu, materjalide ja töövahendite olemasolu tagamine, tööde ja materjalide ladustamisega seotud valve ja heast tavast tulenevate tööde teostamine, mille eest hankija täiendavalt tasuma ei pea.
	8. Pakkuja peab koos toodetega hankijale üle andma paigaldatud toodete hooldusjuhendid.
	9. Kõikide selles dokumendis käsitlemata jäänud probleemide lahendamisel tuleb lähtuda hankedokumentide muudest osadest, kehtivatest õigusaktidest, standarditest ja normdokumentidest, hankija eesmärgist ning heast ehitustavast.
1. **Hangitavatele asjadele kehtivad üldised tingimused ja nõuded**
	1. Toote olemus peab olema funktsionaalne ja sihtotstarbeline. Toode peab olema korralikult viimistletud ning oma konstruktsioonilt sihtotstarbelise kasutamise korral tugev, vandalismikindel ning vastupidav.
	2. Linnamööbli metalldetailid peavad olema kuumtsingitud vastavalt standardile ISO 1461:2009, tsingikihi paksus 70-100 µm, ja pulbervärvitud - RAL9004 liivstruktuur, värvikihi paksus peab olema minimaalselt 60...80 µm.
	3. Kõik linnamööbli metallosad tuleb katta anti-graffiti lakiga. Võimalusel ja materjalide kokkusobivusel ka puitosad (kui töödeldud pinnad võimaldavad).
	4. Kõik puitosad peavad olema sügavimmutatud ja värvitud NCS S9000-N.
	5. Puitosade kinnitamisel kasutada roostevaba kruvi ja veekindlat liimi (sikaflex või sarnane)
	6. Mööbli viimistlus peab olema ilmastikule vastupidav ning peab olema kaetud UV-kiirguse kaitset sisaldava viimistlusvahendiga.
	7. Pakkuja peab tagama linnamööblile piisava kohtkindluse ning selle kvaliteetse paigalduse.
	8. Paigaldusega rikutud ümbritsev haljasala tuleb taastada korrektselt vähemalt eelneva olukorra tasemele. Murupinna taastamisel peab pakkuja arvestama kasvumulla lisamise ja muruseemne külviga. Kasvumulla pind peab olema enne muruseemne külvi sile, tihendatud ja ühtlane.
	9. Tooted ankurdatakse betooni või postvundamenti. Betoonvundamendi külge ankurdamisel kasutada 4 ankurpolti (min M8). Mutrid paigaldada nailonkraega mutrid (Baltic Bolt’is tootekood Din 985-8 NYLOCKMUTTER või sellega samaväärne), kui ei ole erinõuet.
	10. Betoonvundamendi betooniklass peab olema minimaalselt C 25/30. Kinnitus tuleb katta vastava pinnamaterjaliga (asfalt, betoonkivikatend, muru, vms).
	11. Toodete valmistamisel järgida tehnilisi jooniseid (Lisa 1) ja nendel olevaid märkuseid!
2. **Hangitavad tooted**
	1. N1 rulaelement
	2. N2 rulaelement
	3. N3 rulaelement
	4. N4 rulatatav noortemööbel
	5. N5 noortemööbel
3. **Pakkumuse esitamise ja hankemenetluse tingimused**
	1. Pakkuja peab esitama pakkumuse koosseisus:
		1. täidetud pakkumuse maksumuse tabel vastavalt lisale 2;
		2. kinnituse, et esitatud pakkumus on jõus vähemalt 30 kalendripäeva;
		3. info pakkumuses sisalduva pakkuja ärisaladuse kohta. Ärisaladus ei saa olla kriteeriumid, mille alusel valitakse välja edukas pakkumus (nt pakutud hind). Kui pakkuja pakkumuses ei märgi, milline osa pakkumusest on ärisaladus, siis on esitatud pakkumus pärast hankemenetluse lõppu avaliku teabe seaduse alusel avalikustamisele kuuluv dokument.
	2. Pakkuja on kohustatud pakkumuse tegemisel tutvuma tööde kirjelduse ja tehniliste joonistega, kontrollima lisas toodud töömahtusid enne pakkumise esitamist ning informeerima koheselt avastatud puudustest või vastuoludest hankijat. Juhul, kui puudused või vastuolud avastatakse peale pakkumise esitamist kannab pakkuja kõik sellega kaasnevad täiendavad kulud.
	3. Pakkujal ei tohi esineda riigihangete seaduse § 95 lõike 1 punktis 4 (ajatamata maksuvõlg) ega lõike 4 punktides 8 ja 9 (varasemad hankelepingu rikkumised ja valeandmete esitamine) sätestatud kõrvaldamise aluseid.
	4. Pakkumuste hindamise kriteeriumiks on madalaim hind. Edukaks tunnistatakse pakkumus, mille kogumaksumus vastavalt täidetud lisale 2 on madalaim.
	5. **Pakkumus esitada e-posti aadressile miia.kraun@sauevald.ee hiljemalt 17.08.2020 kell 10.00.**
	6. Hankijal on õigus esitada pakkujatele küsimusi ning paluda pakkujatel täpsustada pakkumuste andmeid. Kui pakkuja jätab hankija küsimusele vastamata või ei vasta sisuliselt, siis on hankijal õigus pakkuja hankemenetlusest kõrvaldada ning menetluses pakkuja pakkumist mitte arvestada.
	7. Hankija võib pidada pakkujatega läbirääkimisi pakkumuse hinna ja sisu osas ning anda kõigile pakkujatele võrdselt võimaluse esitata uus täpsustatud pakkumus hankija nimetatud tingimuste osas hankija määratud tähtajaks.
	8. Hankija ei avalda enne hankemenetluse tulemuste kinnitamist pakkujatele teiste pakkujate pakkumuste sisu ega hinda. Pärast hankemenetluse tulemuste kinnitamist edastab hankija kõigile pakkujatele info hankemenetluse tulemuse kohta (nt eduka pakkuja nimi ja edukaks tunnistamise põhjendus, sh eduka pakkumuse hind).
	9. Hankija teavitab hankemenetluse tulemustest kõiki pakkumuse esitanud pakkujaid e-kirja teel.
	10. Lisainfot on võimalik küsida: avaliku ruumi spetsialist Miia Kraun, e-post: miia.kraun@sauevald.ee, telefon 53 099 202.
4. **Hankelepingu sõlmimine ja tingimused**
	1. Hankija ei ole kohustatud ühegi pakkujaga hankelepingut sõlmima ja võib kõik pakkumused tagasi lükata olenemata põhjusest.
	2. Eduka pakkujaga sõlmitakse hankeleping vastavalt lisale 3.

Lisa 1 – OÜ Vivil tehnilised joonised „Saue linnamööbel“ (tooted N1, N2, N3, N4, N5)

Lisa 2 – pakkumuse maksumuse tabel

Lisa 3 – hankelepingu projekt